Innocentius episcopus, seruus seruorum Dei. Ad futuram rei memoriam tenorem quarundam litterarum felicis recordacionis Clementis pape vj, predecessoris nostri, in regestro ipsius predecessoris repertum, de regestro ipso de uerbo ad uerbum trans[s]cribi et ad carissimi in Christo filij nostri Magni, regis Swecie jllustris, supplicacionis instanciam, asserentis dictas litteras casualiter fore destructas, presentibus annotari fecimus, qui talis est: Clemens episcopus, seruus seruorum Dei, venerabilibus fratribus Osiliensi et Tarbatensi episcopis ac dilecto filio preposito ecclesie Rigensis salutem (etc., se n:o 590). Ceterum, ut earundem litterarum tenor sic insertus omnimodam rei seu facti certitudinem faciat, apostolica auctoritate decernimus, ut illud idem robur, eamque vim, eundemque vigorem dictus tenor per omnia habeat, que haberent originales littere supradicte, et eadem prorsus eidem tenori fides adhibeatur quandocunque et ubicunque siue in iudicio uel alibi, ubi fuerit exhibitus uel ostensus, et eidem stetur firmiter in omnibus sicut eisdem originalibus litteris staretur, si forent exhibite uel ostense. Nulli ergo etc. nostre constitucionis infringere etc. Dat. apud Villam nouam Auinionensis diocesis xiiij kal. augusti pontificatus nostri anno quarto.